Kongen av Europa

Kongen av Europa er en roman skrevet av Jan Kjærstad som utkom i 2005.

Romanen særpreges av at det er svært tett mellom referansene til populærkultur, da særlig rockegrupper fra hovedpersonens oppvekst: The Searchers, The Kinks, Paul McCartney med flere. Mange er også referansene til sentrale tenkere fra opplysningstiden, som for eksempel John Locke og Laurence Sterne.

Handling 
Protagonisten, Alf I. Veber, er blitt svært rik på en Internett-portal som han var med på å starte i Internetts barndom. Han solgte seg ut før dotcomboblen sprakk, og ble sittende igjen med et titalls millioner kroner i fortjeneste. Han gir imidlertid bort rikdommen til veldedige organisasjoner, og legger ut på en reise på jakt etter en gammel kjæreste. Reisen er en typisk «selvrealiseringsreise», en søken etter det som er ekte i livet, et fenomen som var typisk for 2000-tallet.

Gjennom boken følger vi også Alfs oppvekst gjennom en rekke tilbakeblikk til forskjellige perioder i livet hans. Bak seg har han en lovende karriere som fotballkeeper, musiker og forfatter av en misforstått bok om barokken, men typisk for Veber er at han stadig ender opp med å gi tapt for seg selv og tidens ånd.

Norske romaner
Bøker fra 2005